Mikið hefur verið að gera hjá okkur þessa vikuna . Á þriðjudaginn var jólaball hjá okkur þar sem Hurðaskellir kom í heimsókn , dansaði með börnunum og sýndi þeim töfrabrögð . Eftir ballið kíkti hann svo inn á deildirnar og gaf öllum stilltu börnunum á Hæð bók að gjöf . Í hádegismat var svo hangikjöt með öllu og ís í eftirrétt sem rann mjög ljúft niður . Á miðvikudaginn kom Þórdís Arnljótsdóttir leikkona í boði foreldrafélagsins og sýndi okkur leikritið Grýla og jólasveinarnir . Börnin skemmtu sér vel og tóku virkan þátt í sýningunni . Eftir hádegi kláruðu börnin svo að ganga frá og pakka inn jólagjöfunum sínum til mömmu og pabba . Á fimmtudaginn voru það stollt börn sem fóru heim með gjafirnar sínar og bíða eflaust spennt eftir að þær verði opnaðar . Í dag , föstudag var síðasta jólasamveran fyrir þessi jól þar sem allar deildirnar í leikskólanum hittust , sungu nokkur lög og kveiktu á síðasta kertinu í aðventukransinum , Englakertinu . Takk fyrir vikuna og góða helgi Kveðja Allir á Hæð Þessi vika hefur einkennst af áframhaldandi jólaundirbúningi , lími og glimmeri . Við höfum ekki látið kuldann á okkur fá heldur farið út að leika á hverjum degi enda hefur sjórinn mikið aðdráttarafl . Á miðvikudaginn var afmælisprinsessa hjá okkur og bauð hún okkur upp á saltstangir , ostapopp og melónu sem börnin kunnu vel að meta . Til hamingju með afmælið og takk fyrir okkur . Í dag , föstudag skreyttu börnin jólatréð með perlusnjókornum sem þau höfðu perlað fyrr í vikunni . Eftir hádegi var jólasamvera með hinum deildunum á leikskólanum þar sem við kveiktum á þriðja kertinu í aðventukransinum okkar , Hirðakertinu og sungum saman nokkur jólalög . í dag var líka jólaþema hjá okkur í leikskólanum og má segja að rauði liturinn hafi verið mjög ráðandi í klæðnaði bæði barna og kennara . Takk fyrir vikuna og góða helgi Allir á Hæð Nú er jólaundirbúningur kominn á fullt og við önnum kafin við að klippa , líma og mála ásamt því að nota svolítið af glimmeri því fátt tilheyrir jólunum betur en smá glimmer . Við syngjum mikið af jólalögum og æfum okkur fyrir jólaballið sem verður þann 17. desember . Á fimmtudaginn var afmælisbarn hjá okkur á Hæð og bauð hún okkur upp á popp og saltstangir . Til hamingju með afmælið og takk fyrir okkur . Í dag , föstudag var svo jólasamvera hjá okkur ásamt öllum hinum börnunum á leikskólanum . Við kveiktum á öðru kertinu á aðventukransinum okkar , Betlehem kertinu og sungum nokkur jólalög . Takk fyrir vikuna og góða helgi . Kveðja Allir á Hæð 30. nóvember 2019 Vikan hefur liðið hratt við leik og störf . Við erum aðeins farin að undirbúa jólin með því að syngja jólalög , gera jólaskraut á jólatréð og einnig skraut sem kemur til með skreyta deildina okkar . Á þriðjudaginn var mikill kökuilmur í húsinu en þá bökuðum við piparkökur og hlustuðum á jólalög . Mjög skemmtileg stemming myndaðist og gáfum við okkur góðan tíma til að njóta hennar . Á fimmtudaginn var mikil spenna í loftinu enda var loksins komi tími til að borða piparkökurnar sem við höfðum bakað . Við byrjuðum morguninn á því að baka aðeins fleiri kökur svo að öll hlaupabólubörnin okkar fengju nú líka að baka . Eftir hádegismatinn voru allir orðin frekar spenntir enda von á foreldrum í heimsókn í piparkökur og kakó . Gaman var að sjá hve margir sáu sér fært að kíkja til okkar , takk fyrir komuna . Í dag , föstudag kveiktum við á fyrsta kertinu í aðventukransinum okkar , spádómskertinu og sungum nokkur jólalög með hinum börnunum í leikskólanum . Takk fyrir vikuna og góða helgi Kveðja Allir á Hæð 15. nóvember 2019 Í smiðju höfum við verið að vinna að sameiginlegu verkefni með öllum 2014 árgangnum þar sem við tókum fyrir vináttuna . Afraksturinn kemur svo til með að verða hengdur upp í Smáralindinni á sameiginlegri sýningu með hinum leikskólum bæjarins þar sem áherslan er lögð á Barnasáttmálann . Á fimmtudaginn var leikvangur hjá Kollu sem alltaf vekur jafn mikla lukku . Eftir sýninguna reimuðu allir á sig dansskóna og skelltu sér á ball á ganginum fyrir framan deildarnar . Í hádegismat var boðið upp á pizzu sem rann mjög ljúft niður en eftir matinn var boðið upp á andlitsmálningu . Til hamingju með afmælið og takk fyrir okkur . Á miðvikudaginn voru líka fimleikar hjá okkur sem allir eru alltaf jafn spenntir fyrir . Á fimmtudaginn fórum við í langa vettvangsferð , við tókum strætó niður á Hlemm og gengum þaðan niður í Þjóðleikhúsið þar sem við sáum leiksýninguna um Ómar orðabelg . Í smiðju gerðu börnin fingrabrúðu úr gipsi . Fengu að fara með hana ásamt WC-rúllu verkefnið heim . Við fengum góða gesti þessa vikuna í leikskólann en þá komu nokkrir leikskólakennarar frá Litháen og Eistlandi . Til hamingju með afmælið vinur og takk fyrir okkur .